钦定古今图书集成/明伦汇编/氏族典/第523卷 > 薛斒
## 钦定古今图书集成/明伦汇编/氏族典/第523卷 > 薛斒

按《魏县志》：斒字顺卿，号思轩，正德丙子举人。少聪慧，
伯仲相师友，授知文水，众难之，公曰：“难者不避虞诩，
所以试朝歌也。”至则祛舞文，摧豪横，夙弊荡然。以治
最，升南户部主事，分司榷政，有仁恕廉明之誉。历员
外郎，升石阡府知府。阡地民苗杂处，霸占成风，有难
绳以法者，公慨然曰：“为朝廷万里牧民，而不能行其”
志，“尸位可耻也。”遂引疾归。归而与昆仲联辔览胜，长
啸山林，垂三十年，齿德一时无比云。